TV-gids Vrydag 8 Augustus 2014
JY LEES NOU TV-gids Vrydag 8 Augustus 2014
17:30 Die Nataniël Tafel (kykNET): Kos wat in ’n eetbare omhulsel of houer voorgesit word, is perfek vir ’n piekniek, middagete, partytjie of reis. Daar is baie lekkerder, opwindender en slimmer idees as die gewone toebroodjie en toevoukos wat duisende mense elke dag in supermarkte haastig na gryp. In hierdie episode draai Nataniël alles toe, van voorgereg tot nagereg.
18:00 Raising Hope (M-Net): Maw Maw kry ’n nuwe liefde en hy moedig haar aan om aan roekelose aktiwiteite deel te neem.
18:30 7de Laan (SABC2): Gita en Ty sit vas oor ’n lojale verskaffer. Almal wonder wie aan Paula se bespreking oor verhoudings gaan deelneem.
18:30 Binnelanders (kykNET): ’n Opname kan iemand se onskuld bewys – maar dan neem sake ’n baie onverwagse wending. Karli word baie wreed ontnugter toe sy ’n aanname oor haar verhouding met haar ma maak. ’n Bekende sangsensasie laat die voete klap in Amoret.
19:30 Noot vir Noot (SABC2): Johan Stemmet toets deelnemers se musikale kennis met musiekspeletjies.
21:30 What Women Want (SABC3): ’n Uitvoerende hoof van ’n groot maatskappy het ná ’n ongeluk die vermoë om vroue se gedagtes te hoor.